Dis nou Ama-Bulls in wegwedstrydeama-bulls Die Bulls se ondersteuners gaan vanoggend straks in hul graanvlokkies verstik as hulle die nuwe wegwedstryd-truie van die Bulls se Superrugbyspan te siene kry. Die kanariegeeltrui, eie aan Bafana Bafana en Mamelodi Sundowns se sokkerspanne, is Vrydagaand bekend gestel. Die Bulls bring hiermee glo hulde aan Sundowns, hul buurmansokkerklub, wat die naweek teen Orlando Pirates speel. Die Bulls, wat in die verlede al in pienk- en ook in kameo-truie gespeel het, wil hul teenstanders in “Bafana Ba-styl” en met “Brasiliaanse flair” mesmeraais. Die Bulls sal in ligblou broeke en wit kouse speel.